અવનને ૧૬૦ ડિપ્રી પર પ્રીહૉટ કરવા મૂકો. હવે બેકિંગ-ટ્રેમાં બટર-પેપર મૂકો. એક બોલમાં ઑલ પર્પઝ લોટ, કોકો પાઉડર, બેકિંગ પાઉડર, બેકિંગ સોડા ચાળી લેવું. હવે કેસ્ટર શુગરને ઍડ કરો. બટર અને વૅનિલા એસેન્સ નાખો. બે ટેબલ-સ્પૂન દૂધ નાખીને લોટ બાંધો. જરૂર પડે તો વધુ ૧ ટેબલ-સ્પૂન દૂધ ઉમેરો. અડધી ચોકલેટ ચિપ્સ નાખો. હવે મિશ્રણને ૧૦ મિનિટ ફ્રિજમાં મૂકો. ડાયરેક્ટ બેકિંગ ટ્રેમાં મૂકીને બેક કરવા મકશો તો પણ ચાલશે. નાના-નાના બૉલ બનાવીને મૂકો. બે બ્રુકીઝ વચ્ચે બે ઇંચનો ગૅપ રાખવો. હવે બીજી બચેલી ચૉકલેટ ચિપ્સ બ્રુકીઝ પર લગાવીને બેક કરવા મૂકો. ૧૦ મિનિટ માટે જ બેક કરવી. બ્રુકીઝ બહાર કાઢ્યા પછી નરમ લાગશે, પણ ઠંડી થશે એટલે પ્રોપર થઈ જશે. ૧૦થી ૧૫ મિનિટ ઠંડી થવા દો. પછી ઍરટાઇટ કન્ટેનરમાં ભરી લેવી.